Els Benet Games de Sant Fruitós de Bages tanquen la primera jornada amb gran èxit de participació en totes les activitats amb més de 15.000 persones – Montpeita\nLa sisena edició dels Benet Games arrenca amb multitud d’activitats per a tots els públics, en un entorn ideal que uneix esport, natura i música, a Sant Fruitós de Bages.\nUn dissabte que no s’ha aturat en cap moment, deixant una gran petjada en tots el que han estat presents en l’esdeveniment. Començant el dia amb una masterclass de Marxa Nòrdica com a avantsala de la sortida de la caminada solidària, per col·laborar amb la Fundació Althaia, fundació privada sense ànim de lucre que ofereix un servei integral d’àmbit sanitari i social.\nLa regidora de Promoció Econòmica i Entitats, Carme Cruz, ha destacat el caràcter festiu dels Benet Games, on la il·lusió dels més petits es fa evident donant una volta pel mateix.\nI per tancar el matí, una de les proves més esperades, la final de la Xancleta Challenge, que ha estat presentada pels personatges del Club Super3, la Pati, en Dan i en Pau.\nTot amanit amb la celebració d’un arròs popular que ha aplegat a molta gent a l’epicentre del festival. Un dinar que s’ha fet d’allò més curt, perquè només començar la tarda, ha entrat en acció l’ International Biketrial Dual Eliminator. Competició en format d’eliminatòries amb presència de corredors internacional. Una autèntica exhibició de sobre les dues rodes!\nL’activitat no s’ha aturat, encadenant activitats per persones de diferents edats, que han gaudit del Taller de Percussió, Storytime Kids&Us en anglès o la sessió d’estiraments i relaxació. Un festival que uneix a partir del seu ambient increïble.\nPer tancar la jornada, s’ha celebrat la gal·la d’entrega de premis del concurs de microcàmeres, Real Video Stories. Concurs que premia les gravacions fetes a l’aire lliure. El dia ha acabat amb la Festa dels Colors.\nUna atmosfera espectacular de companyerisme i entreteniment que seguiran demà mateix, amb més activitats i proves dels Benet Games 2019, amb la Kia Race i la Copa Catalana de Ciclocròs com a protagonistes.\nBenet GamesClub Super 3El BosquetKia RaceOcisportReal Video StoriesSant Fruitós de BagesXancleta Challenge


Tinta xinesa: Diccionari de la novel·la negra nord-americana. Xavier Coma. Edicions 62. 1985.\nDiccionari de la novel·la negra nord-americana. Xavier Coma. Edicions 62. 1985.\nLlibre de consulta on s’hi troben autors, novel·les, personatges i temes relacionats tots amb aquest gènere literari menystingut per la cultureta acadèmica predominant al nostre rodal.\nEm fa especial il·lusió inaugurar aquesta nova lleixa, on aniré endreçant tots els llibres que, de la mítica col·lecció de La Cua de Palla, he llegit o aniré llegint. Col·lecció fundada pel també mític i massa oblidat Manuel de Pedrolo.\nPerò si voleu iniciar-vos o descobrir joies sobre aquest tema heu de fer una visita al Paco Camarasa de la Llibreria Negra y Criminal de la Barceloneta, valencià d’una gran simpatia i erudició.\n“Ja no hi ha, afortunadament, tipificacions abusives de la dona en les autèntiques esferes literàries del gènere negre, sinó tan sols el reflex oportú del multiforme univers femení. Allò que continua és la incidència de la dona en el distanciament d’un ordre burgès on les estructures i les relacions familiars constitueixen una referència bàsica per al Sistema. Més que l’home de la novel·la negra, és la dona del gènere la qui sovint palesa la representació corrosiva d’una arquitectura social fonamentada en la submissió d’un sexe a l’altre”.\nAquest volum de cent noranta pàgines quedarà amorrat al piló de “llibres de consulta que devia menester el Víctor Alba, gran amant dels llibres de lladres i serenos, que deia ell”.\nEtiquetes de comentaris: De consulta, Novel·la negra\nSempre les vaig trobar genials aquestes portades de la Cua de Palla. Un dels grans dissenys i col·leccions dels anys setanta i vuitanta. Ross McDonald, Raymond Chandler...\nEls recordo a casa els meus pares; la devien tenir gairebé sencera, perquè ma mare —com moltes altres dones— és una gran lectora i, sobretot, de novel·la negra. I també que a l'estiu, mon pare se'n llegia alguns.\nÉs cert que, malauradament, Pedrolo és un dels grans oblidats de les nostres lletres. Potser perquè algú el considera literatura "menor"?\nJa és hora que el comencem a recuperar i recordar.\n14 de febrer, 2008 15:24\nTambé jo recordo dels meus pares la col·lecció de "La Cua de Palla". La devoraven. El seu disseny és inconfusible.\n14 de febrer, 2008 22:28\nTrobo que és una bona tria per començar. El meu veí, que sempre em recomana amb bon gust i variat, és un enamorat de la novel·la negra europea especialment de la nòrdica i diu que és molt bona.\n15 de febrer, 2008 09:49\nUna gran col·lecció amb grans novel·les.\nLlàstima que ara costi trobar aquests llibres.\n15 de febrer, 2008 10:59\nM'ha emocionat veure aquesta portada, n'he llegit una pila, d'aquests! I eren bons, en Pedrolo sabia triar, a més a més de bon escriptor, fou un gran traductor i lector. Moltes gràcies, Biel.\n16 de febrer, 2008 23:46\nHola Jordi, Santi i Anite. No sóc jo un gran lector de novel·la negra, però n'havia llegit força fa anys i crec que es mereix una lleixa. I més aquesta col·lecció, que es va voler recuperar fa poc però que només ha editat dos volums.\n18 de febrer, 2008 08:00


TOP Hotel Goldenes Fass Rothenburg Ob Der Tauber Alemanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nTOP Hotel Goldenes FassAnsbacher Strasse 39, Rothenburg Ob Der Tauber, Rothenburg Ob Der Tauber, Alemanya - Veure al mapaNotable7,8Basada en4comentarisTOP Hotel Goldenes FassVeure més fotosVista interiorVeure més fotosVeure totes les 33 fotosMolt bona ubicació 8,0Veure al mapa8,0UbicacióParticularitats que li encantaranmini bar\nHabitació Quàdruple Superior (2 Adults + 2 Nens) (Superior Quadruple Room (2 Adults + 2 Children))\nSobre l'allotjamentDescripcióAl visitar Rothenburg Ob Der Tauber, vosté es sentirà com a casa a TOP Hotel Goldenes Fass, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un ambient ben cuidat i la seva proximitat a Hospital d'Oïda, Nas i Garganta, Filmpalast Ballhaus Forum, Plonlein (Petita Plaça) donen a aquest hotel un encant especial. Tot esforç és poc perquè els hostes es trobin còmodes, motiu pel qual l'allotjament compta amb el millor en serveis i comoditats. Aquest hotel ofereix nombroses instal.lacions en el lloc per satisfer el més exigent dels clients. L'ambient de TOP Hotel Goldenes Fass es reflexa en cada habitació. televisió de pantalla plana, calefacció, servei de despertador, escriptori, mini bar són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. TOP Hotel Goldenes Fass és un lloc ideal d'estada pels viatgers que busquin encant, comfort i facilitat a Rothenburg Ob Der Tauber.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el TOP Hotel Goldenes Fass de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nHabitació Quàdruple Superior (2 Adults + 2 Nens)


Pension Tokus Nuremberg Alemanya - Ofertes d'hotels amb els MILLORS DESCOMPTES EN LÍNIA\nHintere Cramergasse 13, Nuremberg Centre, Nuremberg, Alemanya, 90478 - Veure al mapa\nBarri Nuremberg Centre Nuremberg Centre Nuremberg Centre Nuremberg Centre\nMés informació sobre Pension Tokus\nTant si es tracta d'un viatge de plaer com si és de negocis, Pension Tokus és una elecció d'allotjament magnífica quan visiten Nuremberg. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb les atraccions principals de la ciutat com Handwerkerhof, Neues Museum, St. Lorenz Church a prop, els visitants de l'hotel estaran encantats amb la seva localització.\nPension Tokus també ofereix moltes instal.lacions per enriquir la seva estada a Nuremberg. Els clients de l'hotel poden gaudir de transport hotel/aeroport, habitació familiar.\nA més, totes les habitacions ofereixen una gran varietat de comoditats com ara calefacció, escriptori, insonorització, aparell de televisió, aparell de televisió LCD/pantalla de plasma per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Nuremberg, el Pension Tokus és el lloc perfecte per una estimulant i emocionant escapada.\nNurnberg Durrenhof Train Station\nNurnberg Gleisshammer Train Station


El CNL de Barcelona, col·laborador indispensable del Pla Barcelona interculturalitat - Notícies - Consorci per a la Normalització Lingüística - CPNL\nEl CNL de Barcelona, col·laborador indispensable del Pla Barcelona interculturalitat\nLa participació del CNL de Barcelona és clau en l'apartat "Llengua i comunicació", un dels eixos estratègis del Pla\nEl passat 18 de març es va presentar al Saló de Cent de l'Ajuntament de Barcelona el Pla Barcelona interculturalitat, que defineix la primera estratègia global de la ciutat per a la diversitat. L'activitat del Centre de Normalització Lingúística (CNL) de Barcelona és un element clau per a la consecució dels objectius establerts en un dels 10 eixos estratègics del Pla, "Llengua i comunicació: de la no comunicació a l'apropament".\nL'Ajuntament de Barcelona impulsa el Pla Barcelona interculturalitat.\nL'alcalde de Barcelona, Jordi Hereu, diu que a través del Pla Barcelona interculturalitat la ciutat vol fer de la diversitat una "gran oportunitat" a partir d'un model transversal basat en la interacció entre persones.\nHereu va explicar que el Pla consta de deu eixos estratègics, agrupats en el Decàleg Barcelona Intercultural, que deriven en 30 objectius i, finalment, en 90 mesures. És en el punt número 4 del Decàleg, "Llengua i comunicació: de la no comunicació a l'apropament", on resulta imprescindible l'activitat del CNL de Barcelona per aconseguir l'objectiu que es marca el Pla d'impulsar "l'aprenentatge de la llengua catalana, l'idioma vehicular de l'administració municipal, com a factor de cohesió i generador d'oportunitats".\nWeb del Pla Barcelona interculturalitat\nVídeo "Pla Barcelona interculturalitat"


El semàfor del 29 de gener de 2020\ndimecres, 29 de gener 2020 - 00:00h\nCoordinadora de la Tarraco Film Office\nL'oficina municipal, que depèn del Patronat de Turisme de la ciutat de Tarragona i està adherida a la Catalunya Film Commission, continua amb la seva tasca de promoció dels paratges tarragonins com a escenaris audiovisuals internacionals. El seu últim gran èxit ha estat posar les platges de Cala Jovera o el Castell de Tamarit en l'espot promocional de la cervesera Heineken per a la nova pel·lícula de James Bond que s'estrenarà aquesta primavera.\nRegidor de SOM Amposta\nTrist espectacle el que va donar dilluns el Ple Municipal de la capital del Montsià. En una picabaralla dialèctica, l'alcalde Adam Tomàs va haver de cridar a l'ordre fins a tres cops al regidor de SOM Amposta Fèlix Aliau, que li recriminava no haver fet res pel Delta de l'Ebre en trenta anys. La situació se'n va anar de mare i va passar a les mans. Segons va denunciar Tomàs, el regidor i alcaldable de SOM Germán Ciscar (ex PlataformaxCatalunya) l'hauria empès i hauria donat un cop de puny a Pau Cid.\nRegidor de Sostenibilitat de Torredembarra\nUna anàlisi tècnica de la regidoria de Sostenibilitat de Torredembarra ha conclòs que les mesures de protecció de l'Espai Natural dels Muntanyans han pal·liat els efectes devastadors del temporal Glòria. Les dunes de les platges de la capital del Baix Gaià són un dels darrers reductes d'aquest hàbitat natural a la costa catalana i cal celebrar l'acció encertada sobre el medi de l'actual i anteriors consistoris.\n"El semàfor del 28 de gener de 2020" "El semàfor del 27 de gener de 2020"\nEbre turisme Turisme de Catalunya Amposta Torredembarra


Pineda acull amb èxit de participació la presentació de la dotzena edició del Somriure per Palestina | Diari Maresme\nPineda acull amb èxit de participació la presentació de la dotzena edició del Somriure per Palestina\nPer Redacció , a Societat 20 d'oct. de 2009\nMúsica, espectacle i Poesia són els principals protagonistes de la 12a edició del Somriure per Palestina que diumenge, 18 d’octubre, ha iniciat a Pineda de Mar la seva programació, amb la Solidaritat i la Pau com a eixos centrals.\nAquesta nova edició del Somriure per Palestina, el projecte solidari de la societat civil pinedenca, compta amb un extens programa d’activitats i una variada qualitat artística. La presidenta de l’entitat organitzadora ‘Gong per la defensa dels Drets Humans i dels pobles’, Lluïsa García, ha destacat la necessitat de continuar somiant i participant en activitats compromeses i solidàries: "Hem somiat amb un Somriure solidari que pogués donar sortida al brot d’esperança que portem dins…", ha dit.\nTambé, l’entitat solidària ha agraït la important participació de la societat civil del municipi, botigues, associacions, voluntaris, etc… que "aquest any més que mai ens ha animat a continuar perseverant perquè no es perdés una activitat amb més de deu anys de trajectòria". A més a més, Lluïsa García ha afegit que "aquestes aportacions econòmiques, artístiques, anímiques i de tot tipus, ens han aixecat la moral i han fet possible el Somriure 2009". L’acte de presentació va finalitzar amb l’actuació del músic pinedenc Ruben Rodríguez qui va oferir un tast musical de guitarra elèctrica.


Agraïment a l’Hospital Universitari d’Igualada -\ngen. 1, 2021 Covid19\nUna pandèmia, que no sabem d’on ve, ha alterat les nostres vides. Ha alterat la meva vida, la de la meva família i la de la gent que m’estima. El 4 d’agost m’intubaven a la Unitat de Cures Intensives (UCI) de l’Hospital Universitari d’Igualada, cosa que recordo, si no és a través de somnis, sí de paraules i sons que creia escoltar i que, en realitat, algú em deia a cau d’orella, animant-me a continuar lluitant. Somni del qual vaig despertar la primera setmana de setembre.\nComençar així un relat pot semblar dur. Des del punt de vista personal, familiar i de l’entorn, la meva gent ho ha viscut molt malament. I prenent totes les precaucions recomanades pels experts en la matèria, la infecció, quasi se m’emporta.\nEm van diagnosticar “positiu” a finals de juliol. Vaig estar confinat en una habitació, sol, a casa, fins a començaments d’agost. Aleshores, la meva filla, Txell, va dir de portar-me a urgències a l’Hospital Universitari d’Igualada perquè tenia tos constantment. I aquí perdo la noció del temps i els records. Tot el que ve a continuació m’ho han explicat. Que em van portar en cotxe, que si vaig entrar pel meu peu, que em van fer proves, que si em vaig quedar ingressat el mateix dia… No sé si ha estat per l’efecte de la medicació, però tinc records esborrats, o que, senzillament, no recordo. Tot forma part d’una nebulosa de fets i situacions que donen voltes pel meu cap.\nAquest no deixa de ser un escrit d’agraïment. Però també voldria que fos un escrit de mentalització. Aquesta infecció no entén d’edats ni de salut. I us ho dic jo que no he estat mai de baixa ni per un refredat ni per una grip. Em considero un tio sa. I crec que gràcies a això ho he pogut superar. No menyspreeu la maleïda infecció. Els metges l’estan estudiant: com és, com respon, com muta, com afecta segons quines patologies de les persones infectades… Però no us refieu, preneu totes les mesures que us recomanen.\nSé que, socialment, hi ha molt de diàleg pel fet de tenir serveis tancats: bars, restaurants, autònoms, serveis no essencials, cultura… I d’altra banda, des del Govern ens indiquen que aquestes mesures són necessàries. Reconec que és un problema social. No puc ni vull opinar sobre aquest fet. Però està clar que la no circulació de gent afavoreix la no propagació de la infecció.\nNo voldria acabar sense tenir un real i sincer reconeixement cap a l’equip de l’Hospital Universitari d’Igualada.\nDes de l’UCI fins als sanitaris de planta: metges, infermeres, auxiliars, zeladors, personal en pràctiques… Tots formen un equip humà d’impressionants dimensions.\nMai he rebut un “no” per resposta. Sempre he tingut una paraula d’ajut i comprensió. Sempre he tingut algú al costat per a ajudar-me. Des de l’extraordinari esforç que van fer a l’UCI per poder tirar endavant, fins als responsables de planta i els fisioterapeutes. Sempre han tingut una paraula d’ànim, una paraula d’encoratjament, un gest de suport.\nDins la gravetat de la situació, i després d’haver-la superat, ja que el 24 d’octubre vaig poder tornar a casa, m’emporto l’escalfor de les persones amb què m’he creuat. I repeteixo, persones, a banda d’excel·lents professionals, persones que estimen la professió, i que en molts casos, viuen per treballar.\nVull traslladar doncs, la meva felicitació a aquest meravellós equip, i sobretot, fer arribar el meu agraïment a tot aquest grup humà que m’han ajudat a poder tornar a casa amb els meus.\nAra, assegut en una butaca que la meva dona em va comprar exprés per poder estar còmode, escric aquestes paraules amb la tranquil·litat que m’ofereix el temps que m’ha atorgat la vida. Sí, la vida m’ha donat una segona oportunitat, i no penso menysprear-la. La família, primera en l’escala de valors sentimentals i emocionals. Els amics, els coneguts, els companys de feina…, ells també compten.\nAra recordo molts dels somnis que vaig tenir estant en coma induït, intubat. Els tinc escrits, per recordar-los, i es barregen amb situacions i veus reals. I voldria dir-vos quelcom més: quan parleu a una persona que està en coma induït, penseu que us pot sentir. Si li parleu, que sigui amb amor, amb consideració, amb respecte, perquè poden tenir records. Són records barrejats amb somnis que de vegades poden ser o no reals. Jo us puc dir que tinc records de veus i imatges reals que se’m van aparèixer en somnis. I els recordo perquè soc aquí, amb vosaltres, explicant la meva experiència. Perquè “algú” ha decidit que no era la meva hora. I per això dono gràcies: gràcies a tots aquells que han treballat perquè no marxi, a aquells que em cuiden, els que han preguntat per mi, i en definitiva, gràcies a la vida per una segona oportunitat.\nRepeteixo, sincerament, gràcies.


'The tale': un 'crescendo' emocional (Mònica Planas Callol)\n'The tale': un 'crescendo' emocional\nJennifer Fox ha fet servir la ficció per explicar uns fets reals que va patir quan era una nena\n3 min. Crítica de tele 22/08/2018 20:32\n'The tale' és una pel·lícula de la HBO de caràcter autobiogràfic, d’una hora i quart de durada. La directora i guionista és la documentalista Jennifer Fox, que aquesta vegada ha fet servir la ficció per explicar uns fets reals que ella mateixa va patir quan era una nena. És un treball de reconstrucció de memòria.\nFox (interpretada a la ficció per Laura Dern) va recuperar una redacció que va escriure a l’escola quan només tenia 13 anys en què explicava la relació amorosa que havia mantingut amb el seu entrenador en uns campaments d’equitació. Fox tenia el record que ella ja era una adolescent crescudeta i que havia tingut un afer sentimental amb aquell noi, més gran que ella. La seva mare i unes fotografies d’aquelles vacances, però, la fan adonar-se que ella era una criatura i ell en tenia 40. La protagonista, per tant, començarà a investigar aquelles persones amb qui va perdre el contacte i mirar d’entendre el seu propi passat, que havia malinterpretat. 'The tale' mostra el procés d’investigació personal. Una documentalista descobrint-se a ella mateixa. És una història en què la protagonista intenta reinterpretar els seus records distorsionats. El relat és una barreja de present i passat, està farcit de 'flash-backs' esporàdics que es converteixen en peces que de mica en mica van encaixant i van conformant una història molt diferent de la que s’havia explicat ella mateixa durant anys.\nÉs un film dur que retrata molt bé les estratègies dels abusadors i els mecanismes de defensa de les víctimes\nJennifer Fox ha preferit traslladar a la ficció la seva història per distanciar-se’n i poder-la abordar amb més cruesa. Sens dubte, ho aconsegueix. La ficció li permet omplir-la de matisos i context i anar molt més enllà del que, segurament, permetria un documental en primera persona. La recreació de les escenes de les violacions que patia quan era una nena, el discurs de l’abusador per fer-li creure que allò que feien era bonic i positiu, es converteixen en la part més bèstia de la pel·lícula.\n'The tale' s’allunya dels melodrames televisius que sovint es fan sobre abusos a menors per explicar una història de manera més freda, entenent el teixit de complicitats i corresponsabilitats, però també la complexitat (i perversitat) de les relacions en el món dels adults. La pel·lícula il·lustra a la perfecció els processos de manipulació, les estratègies de captació i la manca d’atenció a determinats senyals que envien les víctimes. I també les conseqüències en el futur. A 'The tale' és interessant el procés de canvi de la protagonista: de no saber que és una víctima a entendre-ho i acceptar-ho. La pel·lícula és un lent 'crescendo' emocional amb explosió final. En aquest sentit, delata el poder catàrtic que deu haver tingut la producció per a Jennifer Fox. És una pel·lícula dura, incòmoda, i que tot i ser ficció retrata molt bé les estratègies dels abusadors i els mecanismes de defensa de les víctimes. 'The tale' no és fàcil però ajuda a entendre.


El 81,60% dels grups de secundària públics de Terrassa superen els 30 alumnes | Canal Terrassa\nEl 81,60% dels grups de secundària públics de Terrassa superen els 30 alumnes\nEls sindicats que representen els docents d’infantil, primària i secundària denuncien la saturació de les aules en centres públics i a la comarca.\nA Terrassa, de 538 grups d’infantil i primària, 389 tenen més de 25 alumnes, el que representa el 72,30%. A la secundària, de 163 grups, 133 estan per sobre de la ràtio (30 alumnes per aula), el que significa el 81,60%.\nA tot el Vallès Occidental, el 65,88% dels grups d’infantil i primària estan per sobre de la ràtio i el 57,44% de les classes de secundària, també.\nEls percentatges s’enfilen molt per sobre de la mitjana comarcal a poblacions com la nostra, Rubí, Ripollet o Sabadell.\nSón dades facilitades per Serveis Territorials del curs 2017-2018 i que ha donat a conèixer la Junta de Personal docent no universitari del Vallès Occidental, que representa més de 9.000 professors i professores de la comarca, el 60%.\nEn cas necessitat el nombre d’alumnes per classe es pot incrementar un 10%, és a dir, 1 o 2 alumnes més per grup. Fent números amb el millor dels supòsits, que només hi hagi un alumne més per grup, a tota la comarca, es podrien obrir 69 grups d’infantil i primària i 17 de secundària. A Terrassa, 15,5 grups d’infantil i primària i 4,5 grups de secundària.\nEls sindicats diuen que l’excepcionalitat s’ha convertit en norma, que no es planifica i que s’improvisa cada curs.\nEls sindicats diuen que les ràtios ja són altes de per sí, que durant tots els anys de la crisi no s’ha fet res per reduir-les i que, a més a més, s’ha retallat en personal i finançament. Totes aquestes coses, denuncien, perjudiquen la qualitat de l’ensenyament i les condicions laborals dels professors.\nTags: Aspepc-spsCC.OO.centres públicscgtEnsenyamentJunta de personal docent no universitari del Vallès OccidentalUTSEC\nL’Oficina de Consum de Terrassa, la més ben valorada per un estudi de la Diputació\nEl Vapor Universitari acull la Jornada d’Orientació de Cicles Formatius de Grau Mitjà i Programes de Formació i Inserció


Les matèries primeres i el deute dels EUA llancen senyals de risc de recessió – CAPAFONS\nLes matèries primeres i el deute dels EUA llancen senyals de risc de recessió\n23 març, 2022 ByCapafons & Cia. S.L. InSin categoría Add Comment\nLa guerra a Ucraïna està posant a prova la paciència dels inversors i la resistència de la recuperació econòmica, una situació que dista molt de la viscuda al començament d’any quan inversors i organisme internacionals festegen l’avanç de la vacunació i l’aixecament de les restriccions. Si bé encara és aviat per a quantificar l’impacte del conflicte, en les últimes setmanes el mercat està començant a llançar senyals de risc de recessió.\nEl fort encariment de les matèries primeres, la rebaixa de les previsions de creixement i l’alça de les rendibilitats del deute porta a molts a preguntar-se si el que el mercat descompta en l’actualitat és estagflació (baix creixement i altes taxes d’inflació) o recessió. Evidències per als dos escenaris no falten.\nUna d’elles és el comportament de les matèries primeres. Segons el responsable de mercat de capitals de Natixis a Espanya, assenyala que la pujada d’aquesta mena d’actius ja s’ha viscut en moments anteriors. El problema és la magnitud d’aquests ascensos. Un bon indicador per a mesurar la importància d’aquestes pujades és l’índex de matèries primeres que elabora Bloomberg. “Cada vegada que aquest ha pujat més d’un 50% en un sol any, el cicle s’ha tancat amb una recessió”, apunta. Això és el que va esdevenir en la crisi del petroli de 1973 i en 1980, exercicis en els quals les tensions en el mercat energètic van portar a l’índex pujar un 112,59% (major repunt des que existeixen dades) i un 56,25%, respectivament. El passat 8 de març aquest índex va tocar màxims de 2014 i les pujades en el que va d’any queden en el 26%, encara que en els últims 12 mesos aconsegueixen el 47%. L’últim estudi de la Reserva Federal de Dallas alimenta la idea d’una crisi pròxima i afirma que l’economia global no podrà evitar una recessió si Rússia no manté les seves exportacions d’energia, un escenari ara com ara improbable.\nL’estrateg cap de XTB, destaca que un indicador potencial de recessió és el cost del petroli. Als problemes de molts productors de complir amb les quotes se suma el paper que ocupa Rússia, país que controla el 12% de la producció total de cru. L’expert assenyala que l’augment del preu del cru impacta en tot l’engranatge econòmic, reduint els marges empresarials i la capacitat de consum de les llars. “Això tard o d’hora deriva en un menor creixement econòmic i majors pressions inflacionistes” apunta.\nPer a contenir l’alça de la inflació els bancs centrals acceleren la retirada dels estímuls. A més de posar fi a les compres de deute, organismes com la Fed el Banc d’Anglaterra han optat per pujar tipus. El codirector d’inversions de Finaccess Value, assenyala que aquestes mesures són completament lògiques, però el problema arriba quan el mercat porta 15 anys anestesiat per les polítiques monetàries ultralaxas. Pujar els tipus sense passar factura al creixement s’antulla complicat.\nL’augment de les taxes als EUA no va enxampar per sorpresa al mercat, però el seu efecte no ha estat innocu. El repunt de les rendibilitats ha cobrat impuls. En un mes el bo a 10 ha sumat 40 punts bàsics, fins al 2,33%. Més acusats han estat els ascensos en el deute a curt termini. El bo a cinc anys puja 50 punts, fins al 2,36%, per sobre del deute amb venciment en 2032, mentre els títols a dos anys supera la barrera del 2% i aconsegueixen màxims de maig de 2019. En l’últim trimestre els bons del Tresor amb venciment en 2024 han repuntat 114 punts bàsics i s’enfronten a les majors pèrdues en gairebé quatre dècades. Aquest comportament s’ha aguditzat després que el president de la Fed, Jerome Powell, assenyalés que la institució no descarta una pujada de tipus de 50 punts bàsics al maig.\nLes accions i posteriors declaracions han contribuït a l’aplanament i fins i tot inversió de la corba de deute dels EUA, un símptoma tradicional de recessió. Encara que el fenomen s’ha accelerat en les últimes setmanes els experts criden a la cautela. Indiquen que per a parlar de recessió és aviat i assenyala que el primer que ha de produir-se és que els bons a tres mesos paguin més que els títols a 10. “En les últimes sessions el diferencial s’ha estret, però encara queda recorregut”, afegeix. Mentre el bo amb venciment en 2032 se situa en el 2,3%, el deute a tres mesos aconsegueix el 0,2%.\nEls experts indiquen que els senyals que dona el mercat per diferents vies no tenen per què estar en línia amb aquest fet. Una prova d’això és que, encara que la Fed hagi revisat a la baixa les previsions de creixement als EUA (del 4% al 2,8% per a enguany) i a l’alça la inflació (4,3% enfront del 2,8% anterior), la situació econòmica continua sent bona. “Ara és quan més trobem a faltar que la Fed hagués reaccionat abans a la previsió d’inflació, abandonant el seu discurs de transitorietat, Això hagués permès haver començat abans a normalitzar la política monetària i no tinguéssim ara que enfrontar-nos a una situació en la qual calgui triar entre protegir-nos d’inflació, encara que danyi al creixement”, explica.\nLa directora gerent del FMI, va descartar ahir una recessió a causa de la guerra a Ucraïna, encara que sí que preveu menys creixement. La renda variable tampoc tem una recessió i ahir l’Ibex va recuperar el nivell previ a la invasió.\nA la pujada de les matèries primeres i inversió de la corba cal afegir-li un tercer element que evidencia que, si bé és aviat per a parlar de recessió, l’entorn de mercat ha canviat. La confiança dels inversors alemanys (índex Zew) va caure al març als 39,3 punts, des dels 54,3, el major descens des de l’esclat de la pandèmia.\nREBAIXA DEL CREIXEMENT, EN ESCENARI CENTRAL\nBancs. A més dels bancs centrals, l’esclat de la guerra a Ucraïna ha portat a les signatures d’anàlisis a actualitzar les seves previsions. Davant l’esclat de la guerra, l’augment dels preus del cru i l’impacte de les sancions imposades a Rússia, Credit Suisse ha retallat un 1% la seva previsió de creixement per a la zona euro, fins al 2,8% per a enguany. Els advertiments d’un possible empitjorament dels colls d’ampolla en la cadena de subministrament li porten a incrementar el 6% les seves estimacions d’inflació, dos punts percentuals més que la seva previsió anterior. “La nostra hipòtesi de base continua sent que la zona de l’euro pot superar aquest xoc sense recessió, però el risc de recessió ha augmentat”, destaquen els experts de l’entitat.\n#deflació, #eeuu, #eua, #materiespimes, #resisió\nLa volatilitat dispara el cost d’emissió de ‘cocos’ de la banca europea\nHan acabat ja les correccions borsàries?


Primer vídeo d'una partida real a Ocarina of Time 3D\nFalta poc més d’un mes per l’esperada sortida al mercat de The Legend of Zelda: Ocarina of Time 3D per a Nintendo 3DS. Si no hi ha cap impediment, el joc hauria de ser a les botigues a partir del disset de juny. Ara bé, tots aquells que no pugueu esperar més, potser podreu calmar les vostres ànsies amb un vídeo que ha començat a circular per interneton s’hi veuen fragments d’una partida real.\nRecordem que The Legend of Zelda: Ocarina of Time 3D és un remake del joc que va aparèixer l’any 1999 per a la consola de sobretaula Nintendo 64 i que està considerat un dels millors videojocs de la història de l’oci electrònic. Cal dir que, per a la ocasió, Nintendo ha decidit dur a terme uns quants canvis per adaptar aquesta història de Link als temps que corren. Per a començar, els gràfics s’han polit força i ara són més detallats.\nAquells jugadors que siguin més exigents també estan d’enhorabona: Ocarina of Time 3D incorporarà The Master Quest, és a dir, una revisió del joc amb canvis en les masmorres i un nivell de dificultat més elevat. Aquesta versió ja es podia trobar en l’Edició Especial de The Legend ofZelda: The Wind Waker, un joc que va sortir al mercat a principis de 2003 per a Nintendo GameCube i que disposava d’un disc extra amb The Legend of Zelda: Ocarina of Time.\nUna altra novetat consistirà en la possibilitat d’enfrontar-nos les vegades que vulguem als enemics finals de cada masmorra en l’anomenat Rush Mode. Ara bé, sense cap mena de dubte, les novetats més esperades pels jugadors són aquelles que aprofiten les possibilitats de la nova portàtil de Nintendo. Doncs bé, a banda que el joc farà un bon ús de les tres dimensions, també s’ha confirmat que aprofitarà el giroscopi que incorpora la Nintendo 3DS. Per exemple, a l’hora d’apuntar amb el tirador haurem d’anar movent la consola fins a localitzar el nostre objectiu a la pantalla.\nEn definitiva, The Legend of Zelda: Ocarina of Time 3D és una bona compra per a tots aquells nostàlgics del passat i també per a tots els jugadors que no van tenir la possibilitat de jugar a aquesta veritable obra mestra en el seu moment. Mentre esperem la seva sortida al mercat, podeu gaudir del vídeo que us oferim a continuació, on hi trobareuun fragment de la primera masmorra del joc, l’interior del venerableArbre Deku. I si amb això encara no en teniu prou, podeu donar un cop d'ull a la galeria d'imatges que vam publicar a l'AraVaDeJocs a principis del mes de gener.


Maresme | Xarxa Productes de la Terra\n"Maresme Gourmet" dedica diferents reportatges a empreses de la Xarxa\nMaresme Gourmet va començar sent un blog d’un grup de persones interessades en el món de la gastronomia. El març del 2013 va néixer la primera web, amb un compte de facebook. El novembre del 2015 va sortir la primera edició en paper.\nLlegeix més sobre "Maresme Gourmet" dedica diferents reportatges a empreses de la Xarxa\nLa verdura més dolça de la comarca\nLlegeix més sobre Pèsol de Llavaneres\nAmb segles d'història, a tocar del Mediterrani\nSorgit de vinyes conreades en àrees periurbanes, a prop del litoral barceloní, amb un clima humit i amb un sòl de fàcil drenatge que reté les radiacions solars, la història de la Denominació d’Origen Alella es remunta segles endins, propiciant vins blancs d’alta qualitat que basculen entre la tradició i la modernitat.\nLlegeix més sobre Vins d'Alella\nSaludable i exquisida\nDe color vermell intens, amb un gust molt dolç i un punt d’acidesa, una textura carnosa i una aroma agradable. La maduixa del Maresme, degut al microclima i l’orografia de la zona muntanyosa de la comarca, compta amb una qualitat envejable.\nLlegeix més sobre Maduixa del Maresme\nFesols del Maresme\nDe textura untuosa i gust suau\nFàcilment identificables per la seva forma de ronyó aplanada i pel seu gust suau, fi i persistent, el fesol del Maresme, també conegut com mongeta del ganxet es conrea a nombroses comarques de Catalunya, però només el que es produeix al Maresme, al Vallès Oriental i al Vallès Occidental té Denominació d’Origen Protegida (DPO).\nLlegeix més sobre Fesols del Maresme\nPostres per a llaminers\nElaborada amb pasta de full, farcida de crema i recoberta de massapà i pinyons, la coca de Llavaneres ha esdevingut un dels postres més populars i apreciats de la comarca, i un producte típic de la vila maresmenca a la què li deu el nom.\nLlegeix més sobre Coca de Llavaneres\nProducte del mar de variades possibilitats culinàries\nRic en iode, calci i fòsfor, el calamar, típic d’Arenys de Mar, és un cefalòpode molt apreciat i de primera qualitat pescat a la costa del Maresme, a una profunditat d’entre 20 i 30 metres.\nLlegeix més sobre Calamar d'Arenys


Projectes singulars | CulturaLH educa\nProjectes singularsCulturaLH educa\nProjectes de suport a la creació, la recerca, la divulgació científica, el foment de la lectura, aprenentatges serveis (APS) i pràctiques culturals comunitàries.\nVideoconferències de Pessics de Ciència\nPràctiques culturals comunitàries\nL’Ajuntament de l’Hospitalet convoca les BEQUES L’HOSPITALET de recerca en l’àmbit del patrimoni cultural, per a llicenciats universitaris, amb la finalitat de promoure l’estudi de la ciutat en el camp de les ciències socials. La direcció i seguiment dels treballs restaran sota la supervisió del Museu de L’Hospitalet, l’Arxiu Municipal de L’Hospitalet i el Centre d’Estudis de L’Hospitalet.\nLa lliga dels llibres Clubs de lectura\nCompanyies en residència Residències per a artistes L'Hospitalet escriu Premi L'H Confidencial Viver de músics\nProjectes d’Aprenentatge Servei (APS)\nL’aprenentatge servei és una proposta educativa en la qual els participants combinen processos d’aprenentatge i de servei a la comunitat. A l’Hospitalet aquesta proposta la coordina la Regidoria d’Educació . Moltes de les iniciatives compten amb la col·laboració dels centres d’esplai de la ciutat. També els equipaments culturals s’han afegit a la proposta i impulsen projectes a partir dels seus àmbits de treball.\nFundació Arranz-Bravo CC la Bòbila Museu de L'Hospitalet Biblioteques L'H\nCentres d'esplai (PDF)\nÉs un projecte per treballar el cinema com a element didàctic. Es projecta una pel·lícula per a cada nivell educatiu i s’acompanya amb un dossier pedagògic que s’envia a les escoles amb anterioritat per treballar a l’aula. Cal inscripció prèvia a la biblioteca.


Assenyalen que els altres partits ”no han tingut interès per reunir-se amb nosaltres”\nEn el darrer tram de campanya, les AMPA dels centres públics d'Igualada han emès un comunicat on "valoren positivament" les candidatures d'esquerres. Entre les qüestions tractades, la construcció d'una escola bressol al costat dels centres públics que encara no en tenen una de vinculada.\nEn un comunicat, les associacions de mares i pares d'alumnes (AMPAs) dels cinc centres públics d'Igualada han valorat les seves reunions amb "els caps de llista d'ERC, Igualada Somhi i Poble Actiu per conèixer de primera mà quines idees tenen en matèria d'educació". Així, "després de traslladar-los quins aspectes de millora creuen que hi ha respecte la situació actual, la Federació d'AMPAs de Centres Públics d'Igualada entén que totes tres formacions polítiques, cadascuna amb els seus matisos, comparteixen la voluntat d'enfortir l'educació pública a la ciutat".\nEn concret, les demandes que van plantejar eren la construcció d'una escola bressol al costat de cada escola d'Infantil i Primària "per garantir l'escolaritat 0-3 del conjunt de la ciutadania" així com "aconseguir que l'oferta d'escola pública passi del 36% actual a un mínim d'un 50%, com a garantia perquè totes les famílies tinguin la possibilitat real de triar".\nEls altres punts demandats contemplen una partida específica d'inversions per a les escoles, més enllà de la partida de manteniment actual, en tant que equipament de titularitat municipal, i la "baixada de ràtios al conjunt de la ciutat mantenint l'oferta total de places públiques" a més de la sisena hora educativa al conjunt de centres. També reclamen que es reforci els programes d'aprenentatge de la llengua anglesa de cada centre, adaptar el llindar econòmic de les beques, un pla de xoc contra la segregació, la preservació de la immersió lingüística o que les AMPA puguin seguir amb la gestió de menjadors escolars.\nSegons les AMPA, a finals del curs passat van sol·licitar una trobada amb les forces polítiques amb representació al consistori, havent obtingut només resposta d'ERC (reunió mantinguda el 26 de juliol), Decidim Igualada (6 de setembre), Poble Actiu (18 de setembre) i Igualada Som-hi (1 de desembre). Des de llavors ençà, cap altra formació no ha mostrat interès en conèixer de primera mà les propostes de les famílies usuàries dels centres educatius públics. Per aquest motiu, la Federació d'AMPAs de Centres Públics d'Igualada entén que l'interès de la resta de partits per l'educació a Igualada "no és una prioritat".\n21 de maig 2019.14:17h\nLes ampes fent valoracions politiques El que hem faltava per veure A qui representeu vosaltres? Els pares i mares tots voten als vostres partits “recomanats? De veritat creieu que aquesta es la... Llegir més funció fe les Ampes ?Reflexioneu !!\n3 L'Hospital informa de dues morts i sis nous casos de coronavirus, la darrera setmana 4326 lectures\n9 Igualada Som-hi celebra a l'Estació Vella el Dia de l'Orgull LGTBI 1128 lectures


Polvoritzadors Matabi - Taller Reyes Maquinaria\nLlista de productes de la marca Matabi\nMarca vasca de polvoritzadors agrícoles i de jardineria\nPolvoritzador de ma de bateria Matabi e1\nEl polvoritzador elèctric e1 de Matabi és l'eina perfecta per mantenir les flors i plantes de la teva llar, terrassa i jardí en perfecte estat.\nPolvoritzador de pressió prèvia de 5 litres de capacitat útil, amb dipòsit translúcid que permet veure el nivell del líquid, llança de fibra de vidre, vàlvula de tancament de la càmara en vitón, maneta ergonòmica, filtre amb juntes de vitón i amolla inoxidable.\nPolvoritzador ensulfatador de pressió retinguda de 12 litres de capacitat, llança de fibra de vidre de 0,95 metres i manilla d'acer inoxidable, indicador translúcid de nivell lateral, corretges acolxades i regulables, nansa de transport integrada i ergonòmica. Retén de Viton (FPM) SDFA.\nPolvoritzador de prèvia pressió de 5 litres de capacitat útil, funcionament elèctric a batería (piles recarregables) Ve de sèrie amb carregador elèctric, 4 plies recarregables tipus C/HR-14 de 3000 mAh, joc de varies boquilles, manguera de 1,8 metres amb hombrera. 3 anys de garantia.\nPolvoritzador ensulfatador de pressió retinguda de 16 litres de capacitat, llança de fibra de vidre de 0,95 metres i manilla d'acer inoxidable, indicador translúcid de nivell lateral, corretges acolxades i regulables, nansa de transport integrada i ergonòmica. Retén de Viton (FPM) SDFA.\nPolvoritzador Matabi Evolution 20 Super\nCapacitat: 20 Litres Retén de vitó. Indicador traslúcid de nivell lateral. Llança de fibra de vidre de 95 cm. amb boquilla cònica(0,8 litres a 3 bar). Nova maneta d'acer inoxidable. Dipòsit resistent i lleuger de polipropilè. Nansa de transport integrada i ergonòmica. Ambidextre. Fàcil manteniment sense eines. 5 anys de Garantia.\n-Dipòsit amb nou disseny més ergonòmic per adaptar-se a la curvatura de l'esquena i amb suport lumbar. Capacitat de 17,5 litres. -Corretges acolxades, regulables i amb amarratge a la cintura per a major comoditat. Aquesta corretja té una butxaca. -Nansa integrada per facilitar el transport.


7 tècniques per reduir i controlar l'ansietat - El blog del DiR\nHome / Fluidessa i serenitat / 7 tècniques per reduir i controlar l’ansietat\n7 tècniques per reduir i controlar l’ansietat\nBy ClubsDiR 25 Gener, 2021\nMantenir un estil de vida saludable o saber gestionar el temps són tècniques que poden ajudar a controlar l’ansietat\nA DiR ens preocupem per tu i sabem que no estan sent dies fàcils. És possible que durant aquests mesos hagis sentit ansietat, ràbia, por, tristesa, apatia, incertesa, estrès o malestar general. En poc temps hem hagut d’adaptar-nos a una nova realitat i canviar les nostres rutines, el que pot generar aquesta barreja d’emocions.\nL’ansietat s’activa com a mecanisme adaptatiu i de defensa que ens posa en alerta davant de situacions que es consideren una amenaça, però quan aquesta ansietat es manifesta de manera desproporcionada, es transforma en disfuncional.\nPer a nosaltres és tan important el benestar físic com el benestar emocional, i per això, et proposem 7 tècniques per reduir i controlar l’ansietat:\nRespiració diafragmàtica: quan fem exercici físic o sentim ansietat, la freqüència i la intensitat de la respiració augmenta, i quan estem relaxats disminueix i es torna més diafragmàtica. Per tant, si aprenem a respirar de forma diafragmàtica, ens ajudarà a relaxar-nos i controlar l’ansietat.\nRelaxació: en moments que estem nerviosos, espantats o enfadats s’activa el Sistema Nerviós Simpàtic, això implica canvis fisiològics com la tensió muscular. La relaxació ajuda a activar el Sistema Nerviós Parasimpàtic, que fa que la taxa cardíaca i la tensió muscular disminueixin, la respiració es torni més lenta i baixin els nivells d’alerta. La relaxació es pot treballar a través de la respiració, la meditació o el ioga, entre d’altres. La pots portar a terme amb les nostres classes de ioga de DiR a Casa.\nAutoinstruccions: són missatges que ens diem a nosaltres mateixos per controlar les crisis i l’ansietat anticipatòria. Permeten detectar les interpretacions catastrofistes i canviar-les per pensaments positius i realistes. Contrarestant així, la tendència automàtica dels pensaments negatius davant la situació temuda i que genera malestar.\nGestió del temps: en moments de confinament podem perdre la noció del temps i tenir la sensació de que els dies estan sent poc productius. Crear un horari ajuda a tenir temps per a totes les tasques, evitant així que, les responsabilitats s’acumulin al final del dia o de la setmana i sigui una font d’estrès. Cal que cada persona creï el seu horari adaptat a la seva nova realitat i prioritats.\nContacte social: les relacions i la comunicació amb altres persones són un potent regulador emocional i motivacional. Encara que sigui virtual, el contacte amb la família i els amics són una xarxa de recolzament emocional molt important.\nEstil de vida saludable: mantenir una alimentació equilibrada, allunyada de l’alimentació ansiosa, fomentar la higiene del son i practicar exercici físic, són aspectes bàsics per promoure la salut emocional.\nAjuda d’un professional: si ho necessites, busca ajuda d’un professional, més val prevenir que curar. Ells t’ajudaran a gestionar el malestar i et donaran eines per fer front a aquestes situacions.\nJUNTS HO ACONSEGUIREM, I ESPEREM QUE BEN AVIAT PUGUIS TORNAR A SENTIR-TE COM ABANS!\nPer: Anna Costa, Psicòloga Sanitària i Pedagoga\nEtiquetes: ansietat consells\nCarta de Ramon Canela al subdirector de Vigilància Epidemiològica del Departament de Salut de la Generalitat de Catalunya\nFitness, Fluidessa i serenitat


Formacions Microsoft Office 365 | WOOSC - IT Services\nFormacions Microsoft Office 365\nEl nostre objectiu és formar i millorar les competències digitals de les persones mitjançant l’ús de diferents eines i serveis inclosos en Microsoft 365.\nMitjançant una metodologia basada en Learning by Doing pretenem que els alumnes adquireixin els coneixements d’una forma pràctica i senzilla, basant-nos en casos reals i amb els coneixements i àmplia experiència dels nostres formadors.\nEncara que oferim uns temaris bàsics, podem adaptar-nos a les seves necessitats, prioritzant sempre la qualitat dels continguts abans que el volum d’hores o el nombre d’alumnes per classe.\nAdquirir els coneixements bàsics i avançats per a desenvolupar aplicacions amb Microsoft PowerApps, independentment del tipus d’aplicació i de la dificultat d’aquesta.\nMitjançant la metodologia Learning by Doing, durant la formació es plantejaran una sèrie d’exercicis que permetran consolidar els coneixements adquirits als participants.\nAdquirir els coneixements fonamentals i posteriorment avançats sobre Microsoft Flow, permetent afrontar qualsevol tipus de projecte, independentment de la dificultat d’aquest.\nComunicació i gestió documental amb Microsoft Office 365\nAdquirir els coneixements necessaris per a poder crear i mantenir una intranet corporativa, permetent millorar la comunicació interna de la companyia, així com facilitant un espai per a compartir la documentació generada per tota aquesta.\nTreball en equip amb Microsoft Office 365\nAdquirir aquells coneixements que permetin treballar en equip de forma organitzada i eficient, abordant aspectes com la comunicació, la gestió de tasques i l’automatització de processos.\nProductivitat personal amb Microsoft Office 365\nAdquirir aquells coneixements que permetin a les persones treballar de forma més eficient en el seu dia a dia, abordant aspectes com la comunicació, l’organització de la informació i la gestió de tasques.


Yondu, el substitut saludable de la sal | ets el que menges\nCom realçar el sabor dels plats de manera saludable\nA vegades no sabeu què afegir als plats perquè siguin més saborosos? Noteu que els falta alguna cosa, però no trobeu la manera de millorar-los? Doncs a partir d’ara això ja no tornarà a passar.\n5 de desembre 2018 | Actualitzat el 11 de febrer 2019 per Glenn Cots\nAcabeu de preparar una safata de verdures a la planxa, ja heu cuit l’arròs i encara no sabeu què fer perquè aquest plat tingui alguna gràcia, per aconseguir millorar la presentació sense la necessitat d’embolicar-vos a buscar combinacions entre espècies i herbes. Hi ha cap tipus d’aliment que ajudi a realçar el sabor dels plats fàcilment?\nYondu, un amaniment vegetal i natural\nYondu és un nou amaniment que fa poc ha arribat al mercat i que es fa servir per realçar el sabor de qualsevol plat, tot i que, sobretot, és ideal per a plats vegetals.\nÉs orgànic i ecològic, vegà, no conté OMG, ni gluten, ni glutamat o altres additius artificials.\nAquest producte és el resultat d’anys de treball en el camp de la fermentació gràcies a Sempio (la primera empresa coreana que va començar a desenvolupar productes a base de soja i vegetals fermentats). Està elaborat amb soja no transgènica que es fermenta de manera natural durant més de cent dies barrejada amb vuit vegetals saborosos: ceba, rave blanc, pastanaga, gingebre, col, xiitake, porro i all i extracte de llevat. Tot i que porta soja, no té res a veure –exceptuant-ne l’origen– amb la famosa salsa de soja, shoyu o tamari. Yondu, lluny de ser una salsa, serveix com a substitut de la sal.\nEl substitut de la sal ideal\nDurant anys, ens han recomanat reduir el consum de sal, però la veritat és que pot resultar realment insípid i avorrit fins a trobar el punt als nous sabors. La bona notícia és que podem reduir el consum de sal sense adonar-nos-en i aconseguir-ho convertint els plats en encara més saborosos. No us sembla increïble?\nYondu és el substitut ideal de la sal. De fet, gràcies a estudis realitzats per la Fundació Alícia –un centre amb vocació social fundat per Ferran Adrià que es dedica a la innovació tecnològica en la cuina i la millora dels hàbits alimentaris– es va demostrar que, en la mateixa recepta, substituint la sal per Yondu es podia reduir d’un 25% fins a un 40% el sodi del plat. Una xifra gens menyspreable.\nEn definitiva, aquest producte dona un toc diferent a les receptes, ajuda a reduir el consum de sodi i permet gaudir dels plats menys saborosos. A més, és un ingredient molt versàtil que podem afegir a tot tipus de preparats, brous, cremes, estofats, amaniments, salses, plats amb llegums, saltats…\nPer això, avui us porto una recepta molt fàcil, nutritiva i saborosa ideal per a aquests dies de fred.\nAmanida hivernal de llenties caviar, carbassa i ceba vermella amb vinagreta d’all rostit i Yondu\nAquest plat porta llenties caviar o beluga, però es poden substituir per una altra varietat. Aquest tipus de llenties tenen la pell negra i el centre groguenc i es diuen així perquè s’assemblen al caviar de beluga.\nQuan es cuinen, solen perdre part del color i presenten una textura tendra i que no s’espellofa, de manera que es consideren perfectes per preparar amanides ja que mantenen la forma.\nNutricionalment, són una bona font de proteïnes –és la llentia amb més valor proteínic–, carbohidrats complexos i fibra, que és ideal per controlar i regular el sucre en sang i augmentar l’energia de forma gradual. Són riques en potassi, fòsfor, ferro, vitamines B6 i B1. A més, contenen un pigment anomenat antocianina que ajuda l’organisme a protegir-se de radicals lliures i a prevenir l’envelliment prematur de pell i vista. El millor? Aquestes llenties no necessiten gaire remull –fins i tot hi ha gent que les prepara directament sense remullar– i es cuinen en uns 20-30 minuts.\nPer a la recepta, també he fet servir carbassa d’hivern butternut, ja que aporta una textura cremosa i un sabor dolç que combina a la perfecció amb les llenties. A més, conté vitamina A –bona per a la pell i mucoses– i C –un potent antioxidant–, magnesi, manganès, coure i fibra –amb efecte prebiòtic per als bacteris intestinals–, entre altres coses.\nLa ceba i l’all són dos ingredients que tenen efecte antibiòtic, ideal per prevenir malalties ara que comença a fer fred, i que ens ajudaran a entrar en calor. Les nous aporten omega-3 i greixos saludables; la ruca, vitamina K, clorofil·la i un efecte revitalitzant; i el julivert, vitamina C, que ajudarà a absorbir millor el ferro de les llenties.\nSi ja comenceu a salivar, ja podeu encendre el forn!\n100 g de llentia caviar (o una altra varietat)\n70 g de ruca\n200 g de carbassa butternut, pelada i tallada a daus de 2 cm per cada costat aproximadament\n1/2 ceba vermella, pelada i tallada a grills\n1 grapat de nous torrades, trossejades\n1 manat d’herbes fresques al gust: orenga, julivert, farigola…\n5 cullerades d’oli d’oliva de qualitat\n1 cullerada de Yondu\nCuineu les llenties seguint les instruccions del paquet (en cas contrari: poseu aigua a bullir, afegiu-hi les llenties, 1 fulla de llorer, 1 culleradeta de Yondu i cuineu durant uns 20-30 minuts o fins que les llenties estiguin a punt).\nAfegiu les verdures en una safata per enfornar i afegiu-hi un bon raig d’oli. Cuineu durant uns 30 minuts.\nEn una paella, afegiu les nous i salteu durant uns minuts fins que es torrin lleugerament. Reserveu.\n10 minuts abans que acabi el forn, afegiu-hi els 2 grans d’all sense pelar. Un cop cuinades les verdures, retireu del forn.\nPer preparar la vinagreta, peleu els dos alls i aixafeu-los amb una forquilla. Afegiu-hi l’oli, vinagre i Yondu i remeneu fins a integrar tots els ingredients.\nPer servir, poseu una base de ruca, la meitat de les llenties, afegiu-hi la meitat de la carbassa i ceba, la meitat de les nous, un grapat d’herbes fresques i l’amaniment per sobre.\nSi no teniu prou temps per preparar les llenties, sempre podeu optar per comprar un pot de llenties en conserva, i la recepta serà encara més senzilla i ràpida.


Actualitat Notícies:Ajuntament de Gata de Gorgos:Portal del comerciant\nAjuda directa a persones físiques o jurídiques explotadores dels establiments públics següents, l'import depén del tipus d'establiment:\nLocals tipologia A): pubs, cafés cantant, cafés concert, cafés teatre. La quantia serà de 7.000 euros.\nLocals tipologia B): discoteques, sales de ball, sales de festa. La quantia serà de 28.500 euros.\nLes ajudes s'han de destinar a despeses corrents i laborals realitzades en 2021 i hauran de ser justificades per la persona o l'entitat perceptora de l'ajuda, previ requeriment de Turisme Comunitat Valenciana.\nÉs obligatori mantindre l'activitat com a mínim 6 mesos una vegada rebuda l'ajuda.\nNo poden tindre ajuda els establiments que hagen sigut sancionats per incomplir la normativa d'espectacles o tinguen alguna sentència ferma per incomplir la normativa contra la COVID19.\nLes sol·licituds s’han de presentar de manera telemàtica en la seu electrònica de la Generalitat.\nMés informació sobre la tramitació i impresos en https://www.gva.es/va/inicio/procedimientos?id_proc=21512\nLes persones interessades en aquestes ajudes poden obtindre tota la informació en la seua agència de CREAMA.


Derrota judicial i moviments per encaixar la mobilització catalana en el delicte de rebel·lió - El Temps\nDerrota judicial i moviments per encaixar la mobilització catalana en el delicte de rebel·lió\nLa justícia belga ha tombat, per segona vegada, l’euroordre de Pablo Llarena per extradir els ex consellers del govern català. En paral·lel, el líder del PSOE, Pedro Sánchez, proposa repensar el delicte de rebel·lió. Una idea que algú proper a ell ja havia enunciat abans.\nNova victòria de la defensa de Toni Comín, Lluís Puig i Meritxell Serret, i nou revés de la justícia belga al magistrat del Tribunal Suprem, Pablo Llarena. Un defecte en l’euroordre reactivada pel jutge espanyol el març passat ha estat el pretext de la justícia de la capital europea per denegar l’extradició. Llarena reclama Comín per delictes de malversació i rebel·lió, i a Puig i Serret per malversació i desobediència.\nEl jutjat que ha hagut de pronunciar-se sobre aquesta qüestió al·lega que els fets enumerats en la segona euroordre del magistrat no es corresponen amb els de l’ordre de detenció nacional emesa el passat novembre per la jutgessa de l’Audiència Nacional espanyola, Carmen Lamela, contra els consellers. El jutge ha refusat, fins i tot, valorar el contingut de la demanda.\nAquesta decisió es dona a petició de la fiscalia de Bèlgica, qui en teoria representa els interessos de l’Estat espanyol al procés. Per tal de fer efectiva la petició d’extradició la primera vegada, el ministeri públic espanyol va equiparar la rebel·lió i la sedició al tipus penal d’aquest país de coalició de funcionaris contra la llei. Ara, els tres consellers podran sortir de Bèlgica, si bé Llarena podria tornar a emetre euroordres.\n‘Adequar’ la rebel·lió\nEn una entrevista a TVE, el líder dels socialistes espanyols, Pedro Sánchez, ha assegurat que comptarà amb la seva formació si el govern de Mariano Rajoy es planteja una reforma del Codi Penal espanyol que impliqui un canvi en la consideració del delicte de rebel·lió. Sánchez creu que cal “adequar” aquest tipus al que hem viscut aquests últims mesos al Principat.\nEl cert és que les afirmacions de Sánchez recorden a una cadena de piulades del sociòleg Pau Marí-Klose, les simpaties del qual cap al líder socialista no són cap secret. Unes simpaties que ja han estat percebudes i qualificades d’“en excés favorable[s]” per articles desprovistos de qualsevol cosa remotament semblant a una crítica cap al líder del PSOE. A la cadena, Marí-Klose apuntava a la “inclinació dels juristes a pensar la rebel·lió” en uns paràmetres que, al seu parer, estaven “desajustats a la realitat contemporània europea”. Per l’acadèmic, la possibilitat d’alçament armat a “l’Europa postindustrial del segle XXI” és molt remota, però no així els programes que volen “derrocar l’ordre constitucional”.\nPedro Sánchez repetí l’argument de Pau Marí-Klose, proposant adaptar el tipus penal objecte de controvèrsia a la “defensa d’un bé jurídic com la Constitució” des que l’actual formulació del delicte de rebel·lió està vinculat a cops militars. D’existir consens sobre aquesta reforma, no es podria aplicar als consellers actuals. Però sí tindria efectes sobre representants electes que provessin de seguir les seves passes.\nLa resolució judicial sobre l’euroordre d’avui podria apuntalar aquesta postura.\nRepressió sense fronteres\nCom l'euroordre pot qüestionar les garanties judicials en una Europa en regressió democràtica\nLegionarios de St. Andreu: un cau d'ultradretans amb els dies comptats?\nLloc de trobada de grups d'extrema dreta, l'ajuntament de Barcelona ha fet un nou pas fer-los fora\nLa prioritat d’internacionalitzar el judici\nEl judici de l’1-O, imminent\n"Mai no ens perdonaran l’1 d’octubre"\n(i XVI) Parlem amb la germana i la parella de Toni Comín\nNo tinc temps per a l’odi\nOdiar és la més gran i destructiva de totes les merdes\nL’any que ho canviarà tot\n2019 serà l’any que ho solucionarà tot


Actuacions de millora a les instal·lacions del Llatzeret - EsDiari.com\nLa presidenta Maite Salord i el director insular de Promoció Turística, Isaac Olives, han presentat avui les actuacions de millora duites a terme al Llatzeret. Salord ha destacat que aquest és un projecte “prioritari per aquest equip de govern, conscient dels valors que té i del seu potencial a nivell cultural, formatiu i turístic”. D’aquesta manera, ha afegit la presidenta, “hem iniciat tramitacions i projectes que ara comencen a veure la llum i que volem donar a conèixer als ciutadans”.\nEl llistat d’actuacions és el següent:\nS’ha desbrossat tot el recinte. Aquesta acció ha permès veure l’estat de tots els murs, edificacions i béns etnològics de l’illa.\nS’han esplanat les zones de l’illa que així ho requerien. D’aquesta manera es pot passar per tot, i encara més important, es pot fer el manteniment amb el tractor i una desbrossadora de les feines que s’han realitzat en els últims mesos. A més s’ha fet acopi de materials que hi havia per tota l’illa, açò ha permès ajuntar tot el material en un únic lloc per anar emprant-se a mesura que sigui necessari.\nReparacions de murs, portes, llindars i edificacions. S’han començat a reparar els murs més deteriorats per tal d’evitar col·lapses. Així mateix s’han apuntalat dues torres i s’ha intervingut en les mateixes per tal d’evitar el seu deteriorament, a l’espera de la seva imminent restauració.\nJardineria. Contractació de jardiners especialitzats per treballs de poda en altura de palmeres i pins existents.\nProjectes d’execució d’obres. S’ha contactat amb alguns arquitectes per fer l’encomana dels projectes necessaris per començar l’adjudicació de les obres més urgents: Torre de les quatre portes, torre de Llevant i Cala Taulera, Aulari edifici restaurant, bar piscina embarcador, edifici destinat a Centre d’Interpretació.\nActuacions que s’iniciaran de forma imminent: contractació de personal especialitzat per reparar pous i béns etnològics del Llatzeret, habilitar fusteria inexistent en edificacions en bon estat, reconstrucció de paret seca, reconstrucció de paviments de pedra de forma artesanal, reparació de murs; adquisició d’un elevador per poder accedir als murs i edificacions de més alçada; i adquisició de cartelleria i accessoris per marcar els recorreguts de les rutes.\nIsaac Olives, Lazareto, Maite Salord.


AMICS DELS MUSEUS DALÍ: Visita comentada a l’exposició 'Agustí Centelles: Retrats de Guerra' al Museu de l'Empordà\nVisita comentada a l’exposició 'Agustí Centelles: Retrats de Guerra' al Museu de l'Empordà\nEls Amics dels Museus Dalí hem programat una visita comentada a l’exposició Agustí Centelles: Retrats de Guerra que s’exposa al Museu de l’Empordà. Serà el dia 24 de març, a les 11 del matí.\nL’exposició Retrats de Guerra presenta una col·lecció de còpies d’autor que la Fundació Vila Casas va adquirir l’any 2010 dels descendents del primer fotoperiodista català, Agustí Centelles (València, 1909 - Barcelona, 1985) i que, actualment, estan custodiades per l’Arxiu Fotogràfic de Barcelona.\nFoto de l'exposició. Agustí Centelles\nDaniel Giralt-Miracle, comissari de l’exposició, destaca l’olfacte periodístic de l’autor, que era capaç de detectar l’instant i, si calia, col·locar-se a primera línia, a més de la seva gran cultura visual.\nForma part d’aquesta cultura visual la seva afició al cinema; les seves fotografies mostren uns enquadraments i punts de vista determinats, així com un tractament expressionista de la llum i la voluntat de seguir una narrativa visual mitjançant sèries temàtiques de fotografies.\nLes places són limitades. Per apuntar-vos podeu trucar al 972 677 520 o enviar un correu a amics@fundaciodali.org


Hotel Alte Fischereischule Eckernforde Alemanya - Ofertes d'hotels amb els MILLORS DESCOMPTES EN LÍNIA\nSehestedter Str.77, Eckernforde, Eckernforde, Alemanya, 24340 - Veure al mapa\nPer als viatgers què vulguin captar les imatges i els sons de Eckernforde, Hotel Alte Fischereischule és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un refugi de descans i relax, l'hotel us oferirà una renovació total a només pases de les nombroses atraccions de la ciutat com ara Club de Golf Altenhof.\nLes instal.lacions i els serveis que proveeix Hotel Alte Fischereischule asseguren una estada plaentera als seus clients. Els clients de l'hotel poden gaudir de Wi-Fi gratuït en totes les habitacions, instal.lacions per a minusvàl.lids, aparcament de cotxes, habitació familiar, premsa.\nA més, totes les habitacions ofereixen una gran varietat de comoditats com ara calefacció, escriptori, telèfon, aparell de televisió LCD/pantalla de plasma, TV satèl•lit/cable per satisfer els clients més exigents. L'hotel ofereix meravelloses instal.lacions d'oci com sauna, spa, massatge, esports d'aigua (no motoritzats) que faran de la vostra estada una experiència inoblidable. Descobreixi una encantadora mescla de servei profesional i ampla gama de característiques a Hotel Alte Fischereischule.\nTots els tipus de viatgers (829) Parelles (483) Viatgers en solitari (180) Famílies amb infants petits (56) Famílies amb infants grans (22) Grups (84)\nEntspannen an der Eckernförder Bucht”\nLage, Ruhe, Ambiente\nWer die Eckernförder Bucht und das das Umland erkunden erkunden möchte, ist in der Alten Fischereischule genau richtig, der Blick auf das Meer -- beim Frühstück, aus dem Zimmer und von der Sonnenterrasse ist einfach herrlich.. (Sauna und Spa haben wir nicht getestet.)


José Márquez rep el reconeixement de Catarroja després del seu pas pels JJOO de Tòquio 2020 – RiberaTV\nAltres esports Esports L'Horta Sala de Premsa\n1 desembre, 2021 1 desembre, 2021 Grup Televisió\t0 Comments\tCatarroja\nL’Ajuntament de Catarroja ha entregat una placa al seleccionador nacional de taekwondo en reconeixement a la seua labor per a la consecució de la medalla de plata de la la taekwondista Adriana Cerezo\nJosé Jesús Marquez ha rebut hui de les mans de la vicealcaldessa de Catarroja, Lorena Silvent i el regidor d’Esports, Alejandro García, una placa commemorativa de reconeixement per part del poble de Catarroja al seu treball per a la consecució de la medalla de plata de la taekwondista Adriana Cerezo en el temple de les arts marcials dels JJOO de Tòquio 2020. L’esportista catarrogí, ara desenvolupa tasques de seleccionador nacional després d’una àmplia i llorejada trajectòria com a esportista que aglutina diferents títols internacionals.\n“José Márquez és un exemple de superació a nivell esportiu sense perdre la seua gran humiltat i un gran estendard de la nostra població a la qual representa ara com a seleccionador i anteriorment com a esportista d’elit, per la qual cosa era de llei reconéixer-li la seua gran tasca en el camp de l’esport”, explica Lorena Silvent. “Des de Catarroja vibrarem amb els èxits d’Adriana Cerezo a Tòquio, però amb la mirada posada en la banqueta, amb José Márquez, qui segur tindrà un gran protagonisme en la nostra pròxima Gala de l’esport”, explica Alejandro García.\nEl seleccionador nacional olímpic ha signat també en el llibre d’Esports de la ciutat, on ha deixat el record del seu pas per Tòquio 2020, una assignatura , l’olímpica, que tenia pendent en la seua carrera. El taekwondista catarrogí, campió europeu i mundial, va veure tancada la porta olímpica després d’una dura lesió que el va obligar a deixar la pràctica de l’esport en actiu, al qual ha continuat sempre vinculat pel seu gran esforç i passió pel taekwondo.\n← Ahir la Diputació de València va presentar la campanya «Som de barri, de ciutat, de botiga, de mercat» a Algemesí\nL’Ajuntament de l’Alcúdia aprova un pressupost de més de 13 milions d’euros per al 2022 →


Els Bombers busquenpersones atrapades en un esfondrament d’un bloc a Mataró | Ràdio Palafolls\nHome Comarcal Els Bombers busquenpersones atrapades en un esfondrament d’un bloc a Mataró\nEls Bombers busquenpersones atrapades en un esfondrament d’un bloc a Mataró\nMarc Ferri , maig 17, 2010\t / 322 0\nEls Bombers de la Generalitat han estat alertats a les 12.31 hores d’aquest migdia d’un esfondrament al camí Ral, número 377, de Mataró (Maresme).\nFins al lloc del sinistre s’han desplaçat una vintena de dotacions que han pogut comprovar que es tractava d’un edifici de planta baixa i dos pisos que es trobava en obres. També s’han desplaçat una unitat canina i el Grup d’Actuacions Especials (Grae ) dels Bombers de la Generalitat.\nEls operatius treballen per confirmar que no hi hagi cap persona atrapada entre la runa. És per això que els Bombers estan, en aquests moments, retirant manualment la runa causada per l’ensorrament.\nDaltor Ceramic de PLF presenta concurs de creditors i anuncia que tanca


19 i 20/09 PIC RODÓ DE CANALBONA - UES\nHome / Muntanya / 19 i 20/09 PIC RODÓ DE CANALBONA\n19 i 20/09 PIC RODÓ DE CANALBONA\nTornem als Pirineus, aquesta vegada anem a El Rodó de Canalbona o Pic Rodó de Canalbona. És una muntanya de 3004 metres situada entre el municipi d’Alins, al Pallars Sobirà, i l’Arieja.\nTota la informació sobre la sortida la teniu en l’anunci:\nImportant!: Les inscripcions es podran fer per internet a ues.cat/botiga a partir del dia 28 d’agost.\nEl Pic Rodó de Canalbona és un cim poc visitat que està a l’ombra de la Pica, en el Massís d’Estats.\nEstany de la Coma Gelada\nREFUGI DE VALLFERRERA:\nEl refugi de Vall Ferrera és dels més antics de Catalunya, juntament amb el d’Ulldeter, i és el més proper al cim més alt de Catalunya, la Pica d’Estats. Tot i així, queda força lluny d’aquest cim, cosa que ha fet que es cregui en la necessitat de construir un altre refugi prop de l’estany d’Estats, a mig camí del cim. El Comitè de Refugis de la FEEC ja fa més de 25 anys que va començar a treballar-hi, tot dissenyant un esborrany de projecte i negociant amb el proper poble d’Àreu la cessió del terreny. L’any 1984, malgrat estar tot enllestit, va fracassar per manca de recursos econòmics. Arran de la mort del periodista Ernest Udina en el descens del Montblanc, uns amics seus van voler homenatjar-lo i van reprendre aquest projecte fent les gestions oportunes prop de la Direcció General de Joventut de la Generalitat i es va pressupostar més d’un milió d’euros per a la seva construcció definitiva.\nInaugurat l’any 1935, el de Vallferrera és el refugi federatiu més antic de Catalunya. Finançat i edificat gràcies a l’esforç de diverses entitats excursionistes del país, aquella borda que feia funcions de refugi de muntanya es va mantenir durant més de seixanta anys amb la mateixa estructura de pedra i pissarra característica d’aquesta vall pallaresa. Conscients que l’equipament –punt de pas, entre d’altres, de la via normal de la Pica d’Estats i del GR 11– s’havia quedat petit, la Federació, amb el suport de la Secretaria General de l’Esport, va inaugurar l’any 2010 la seva ampliació i millora. De 21 es van passar a les 60 places actuals i es va remodelar completament el menjador, cuina, habitacions i lavabos. Un canvi de dalt a baix, que de ben segur van agrair excursionistes com guardes. L’accés des del pont de la Molinassa (on s’hi arriba en vehicle tot terreny des d’Àreu) és força curt, per la qual s’hi pot accedir a peu perfectament.\nEl programa de TV3, Refugis i guardes, va dedicar el primer capítol de la sèrie precisament al Refugi de Vallferrera, amb en Jordi Pons i l’Eduard Navarro (anterior president de la UES). Podeu veure el capítol en l’enllaç següent:\nCaldrà prendre les mesures de seguretat recomenades en aquest periode:\nMantenir la distància de seguretat d’1,5 m.\nDur mascareta, especialment dintre del cotxe si està ocupat per persones de diferents famílies.\nMantenir les mesures d’higiene recomenades.\nI el protocol de la FEEC per a refugis de muntanya (Protocol FEEC Refugis Muntanya).\nData publicació 30/07/2020 mountain a Muntanya, Programa muntanya


ERC HA DE DONAR LA TALLA. - ELS PATRIOTES\nERC HA DE DONAR LA TALLA.\nDurant la darrera campanya electoral els de ERC, i en concret l’Oriol Junqueras, en feien us de la desconfiança futura cap a CiU. Nosaltres hem de ser la garantia del procés, deien. Els resultats i no ho repetirem van ser prou eloqüents, només era possible una majoria pel dret ha decidir i sobiranista amb CiU i ERC. Sortosament l’acord de governabilitat va ser possible, amb un full de ruta pactat per assolir el dret a decidir.\nERC esta complint i de moment CiU i el President Artur Mas també. Ara però, el país i el procés necessiten el darrer esforç de generositat política. És més que previsible que l’estat espanyol, el seu govern i totes les forces a contraries a que els catalans puguem votar i lliurement decidir el nostre futur, accelerin i amb contundència, els atacs per intenta desmuntar el procés.\nDesprés de l’enviament de la carta, feta publica, del President Mas al President espanyol Rajoy, qui posi en dubta, la voluntat inequívoca del nostre President en defensar el procés i en arribar fins al final, és que potser mai ha volgut arribar-hi.\nÉs urgent canviar algun dels decorats de l’escenari, ara mateix hem iniciat el segon acte i aquest acte com en el teatre, és complementa amb el primer, però decorats i actors defineixen nous papers, és el segon acte.\nEl president de ERC, Oriol Junqueras, i de forma reiterada, ha explicat que ells seran part del govern quan hi hagi data i pregunta. El pacte de legislatura ha permès als de ERC mantenir-se i fer oïdes sords a la crida d’en Mas per entrar al govern.\nEl “pacte de legislatura” s’està complint rigorosament, cap critica al respecte. Ara be, el 27 de Juliol i una vegada hem sabut que la carta de petició per fer el referèndum legalment, ha estat enviada, ens adonem “per fi” que el President Artur Mas i Gavarró, compleix fil per randa els seus compromisos i ens permet ser agosarats amb el convenciment de que complirà fins allà on calgui.\nEstem convençuts, que ara el problema polític no rau en el desgast que suposa governar les misèries o retallar. Ara el problema és demostrar que Catalunya té un govern fort i que per damunt d’un possible tacticisme partidista, és situar el be comú per damunt d’altres objectius. Quan toqui, els catalans i catalanes no mesuraran en funció de la gestió, si no en termes politics, perquè arribar ha ser lliures, dependrà bàsicament de totes i cada una de les accions politiques que és faci.\nRetardar gaire més estona a ser i formar part del govern de la Generalitat, creiem que és un greu error. Tothom que no vol referèndum, intenta afeblir al govern i ho fan des de una pretesa debilitat. És hora d’estar a totes, és hora de que l’estat espanyol i tothom s’ha n’ha assabentin que una majoria democràtica forma el govern català. En Duran i Lleida, possiblement tindrà més dificultats per continuar posant pals a les rodes. És hora de que els catalans, creiem que la política en majúscules ha pres definitivament les rendes del procés. Cal impedir que ningú pugui utilitzar si qui marca l’agenda és ERC o si existeixen dubtes sobre els suports que el govern necessita per governar el dia a dia.\nÉRC, ara ha de demostrar que per damunt de qualsevol opció partidista, legitima, està Catalunya, i fer-ho passa inequívocament per entrar i formar part del Govern de Catalunya. Govern que ens ha de garantir, o un referèndum, o unes eleccions plebiscitàries amb una declaració d’independència, i això amics de ERC no és poc.\nSer o no ser: Aquesta és la qüestió. William Shakespeare


Conèixer Catalunya: SANT PERE DE CASTELLAR DE LA RIBERA.\nAnàvem La Rosa Planell Grau, el Miquel Pujol Mur i’l’Antonio Mora Vergés, pel terme municipal de Castellar de la Ribera, de 60,12 km2, que amb una població, l’any 2010 de 156 habitants; es troba a l’extrem de ponent del Solsonès, en contacte amb la comarca de l’Alt Urgell i centrat per la conca mitjana de la ribera Salada, que el travessa d’est a oest, ens havien precedit en la visita al turó on s’aixeca l’església de Sant Pere, el Tomàs Irigaray Lopez , i la Carmen Toledo Cañadas, que en explicaven relació al temple parroquial de Castellar de la Ribera el següent :\nLa documentació relativa a l’església, és per dir-ho de forma políticament correcta - més aviat escassa- , sabem però, que el 10 de gener de 1037 un tal Ramon , va deixar en el seu testament una mula a Sant Pere de Castellar.\nRes o ben poca cosa, resta ja d’aquell edifici romànic, potser un bloc de pedra rectangular, be que mutilat, encastat al mur de tramuntana del temple, vora el frontis, decorat amb dos motius inscrits en sengles cercles, i algun carreu a l’interior dels baixos de la rectoria.\nL’Església de Sant Pere de Castellar que veiem avui, és bàsicament obra del segle XVIII; la fàbrica és de planta rectangular amb dos capelles laterals.\nA l'exterior, destaca el campanar d'espadanya amb dos finestres i l'ull de bou del frontis.\nDe l'interior s'ha de fer especial esment, a l'altar barroc, el cor i la volta de canó.\nAl pla de Sant Pere hi ha una font que literalment ‘ ens va retornar a la vida’, fins al punt que saciada la nostra set, recolliríem les imatges que il•lustren aquesta petit relat, abans de retornar a Castellar del Vallès, que amb una superfície de 44,7 km², supera els 22.000 habitants; això representa una densitat de 508,14 habitant/km².\nQue Catalunya no està ben ‘organitzada’ sembla que és una obvietat, oi ?.\nAh!, el Sant Pere que presideix el terme no porta el ‘atributs que li son propis’, això més que a les ‘ retallades’ – que potser també – s’ha de llegir en clau demogràfica, amb un tant minso nombre d’habitants el miracle és que l’església encara estigui dempeus.\nPublicat per antoniomora.verges@blogger.com a 3:48


Enginyeria Tècnica Aeronàutica, especialitat en Aeronavegació | Escola d'Enginyeria de Telecomunicació i Aeroespacial de Castelldefels\nEls estudis- Informació acadèmica\n- Accés als estudis\n- Projectes de docència\n- Treballs de fi de carrera\nInici » content Enginyeria Tècnica Aeronàutica, especialitat en Aeronavegació\nTITULACIONS DE PRIMER CICLE (a extingir)\nE.T. de Telecomunicació, esp. en Telemàtica\nDoble Titulació, E.T.T. Sistemes + E.T.A. Aeronavegació\nE.T. de Telecomunicació, esp. en Sistemes de Telecomunicació\nE.T. Aeronàutica, esp. en Aeronavegació (*)\nTITULACIONS DE SEGON CICLE / MÀSTERS\nMaster of Science in Telecommunication Engineering & Management MASTEAM (màster oficial)\nMaster in Aerospace Science and Technology MAST (màster oficial)\nFORMACIÓ CONTÍNUA / ESTUDIS DE TERCER CICLE\nCursos de postgrau i màsters de formació contínua\nEstudis de doctorat (tercer cicle)\n(*)Premi Flyer 2005 al pla d'estudis donat per la Associació d'Enginyers Aeronàutics d'Espanya.\nEnginyeria Tècnica d'Aeronàutica, esp. en Aeronavegació (a extingir)\n(actual Grau en Enginyeria d'Aeronavegació)\nDescripció i objectius | Metodologia | Pla d'estudis | Accés | Informació acadèmica | Adaptació als Graus (EEES)\nViatjar a l'altra punta del món en menys d'un dia, just per sobre el més alt dels núvols i a poc menys que la velocitat del so. Això és el que actualment centenars d'avions fan cada dia i tot gràcies a l'enginyeria aeronàutica.\nL'aeronàutica tracta tot allò que fa possible que una aeronau pugui volar de manera segura i eficient. És doncs un camp marcadament multidisciplinari on entren en joc una gran varietat de ciències, tècniques i tecnologies. Per exemple...més\nDescripció i objectius\nObjectius generals L'especialitat en aeronavegació proporciona formació en el camp de l'estructuració de l'espai aeri, l'aviònica i els sistemes per a la navegació i la circulació aèries.\nTot i això no es deixen de banda altres aspectes fonamentals en l'aeronàutica com són l'aerodinàmica, la propulsió, la ciència i tecnologia dels materials, el disseny d'aeronaus i la navegabilitat, els sistemes de bord i de control o les infraestructures aeroportuàries. A més a més, en l'ultim any d'estudis, una sèrie de cursos o assignatures optatives permeten a l'estudiant aprofundir més en disciplines ja conegudes (aviònica, navegació, comunicacions, aerofísica...) així com explorar altres camps menys tractats en els dos primers anys com ara les tècniques espacials, la meteorologia o la instrumentació electrònica entre altres.\nPerquè aquesta tasca professional sigui eficaç el nostres titulats hauran de ser capaços de: Aplicar els coneixements tècnics adquirits.\nPresentar informes verbals i escrits, comunicant-se eficaçment.\nAdquirir responsabilitats ètiques i professionals.\nExperimentar, analitzar i interpretar dades.\nTreballar en grups multidisciplinaris.\nReconèixer les seves responsabilitats ètiques en el exercici de la professió.\nEntendre l'impacte de l'enginyeria en un context social i global.\nReconèixer el compromís per a l'aprenentatge al llarg de la seva carrera professional.\nEstar familiaritzat amb problemes contemporanis.\nUtilitzar tècniques i eines modernes necessàries per practicar l'enginyeria.\nL'Enginyer/a Tècnic/a Aeronàutic/a disposa d'una base de coneixements i competències sòlida i àmplia que li permet desenvolupar-se en una gran diversitat de sectors i perfils professionals. Naturalment, el sector majoritari és el camp aeroespacial, tant a Catalunya com arreu del món. Tanmateix, l'alt nivell de formació permet també exercir la professió en sectors tan diversos com ara empreses de consultoria tècnica o econòmica, la majoria dels sectors industrials o el món dels altres mitjans de transport o fins i tot les finances i la banca.\nCentrant-nos només en el sector aeroespacial, l'enginyer aeronàutic pot desenvolupar les seves funcions en camps relacionats amb la concepció de productes o processos de fabricació nous, la recerca o desenvolupament de tècniques o solucions innovadores per al sector aeroespacial, la coordinació de projectes o estudis, l'explotació, operació o manteniment d'aeronaus i infraestructures aeronàutiques i un llarg etcètera. A més a més, l'enginyeria tècnica aeronàutica, especialitat en aeronavegació, és una de les millors formacions de base per preparar-se adientment per a les proves de selecció per esdevenir controladors del trànsit aeri o per a les oposicions de la funció pública relacionades amb el sector.\nFinalment, de manera esquemàtica i a títol d'exemple, els sectors principals on desenvoluparia la seva professió l'enginyer tècnic aeronàutic es podrien resumir en:\nCompanyies aèries, moltes d'elles amb seu o delegacions a aeroports tan propers com els de Barcelona, Ciutat de Palma, València, Girona, etc.\nIndústria aeroespacial: des de les grans companyies com EADS-CASA, Airbus, Eurocopter, Thales, ATR, Alcatel, INDRA... fins a tot un ampli ventall de petites i mitjanes empreses que treballen moltes vegades subcontractades o en col•laboració amb aquestes grans companyies.\nOrganismes nacionals de l'aviació civil: DGAC, AENA etc.\nOrganismes internacionals de l'aviació civil: EUROCONTROL, OACI, IATA, EASA, etc\nOrganitzacions o agències aeroespacials: ESA, NASA, CNES, CCSDS, DLR, INTA, etc.\nUniversitats i centres de recerca i/o desenvolupament: UPC, UPM, ONERA, IEEC, CTAE, etc.\nEn acabar la fase selectiva de l'especialitat d'Aeronavegació, els alumnes poden sol·licitar cursar a la vegada la titulació de Enginyeria Tècnica de Telecomunicacions, especialitat en Sistemes de Telecomunicació. El pla d'estudis dissenyat de la Doble Titulació, E.T.T. Sistemes + E.T.A. Aeronavegació permet obtenir els dos títols en quatre anys i per això l'accès i la permanència es regula de manera independent (Normativa d'accés a Doble Titulació). Es pot trobar més informació sobre aquests estudis en aquest enllaç: Informació general sobre la doble titulació.\nAdaptació als Graus (EEES)\nSi vols adaptar els teus estudis d'Enginyeria Tècnica Aeronàutica Especialitat Aeronavegació a la titulació de Grau en Enginyeria Aeronàutica especialitat Aeronavegació pots informar-te a:\nAdaptacions de les Enginyeries Tècniques Aronàutiques als Graus en Enginyeries Aeronàutiques\nContinuació dels estudis a la UPC\nEnginyeria Aeronàutica (ETSEIAT)\nGraduat Superior en Prevenció de Riscos Laborals, Graduat Superior en Disseny\nAccés amb complements:\nEnginyeria d’Organització Industrial.\nTambé podràs completar la teva formació cursant alguns dels màsters oficials de la UPC.\nFormació bàsica amb assignatures introductòries própies de l'especialitat\nPossibilitat de cursar doble titulació Sistemes de Telecomunicació-Aeronàutica\nFormació específica de la titulació Tercer curs Assignatures optatives, pràctiques a empreses, treball de fi de carrera\nPossibilitat d'accedir a:\nEnginyeria Aeronàutica (2n cicle) a l'ETSEIAT\nAltres estudis a la UPC o a d'altres universitats de l'Estat o estrangeres\nDes dels seus inicis, l'Escola ha esdevingut un centre pilot pel que fa a la seva metodologia docent. Aquest esforç ha sigut reconegut amb diversos premis: dues distincions Vicens Vives, dos premis de l'Agència per a la Qualitat del Sistema Universitari de Catalunya (AQU Catalunya) i és actualment un referent en el sistema Universitari estatal com ho indiquen les més de 60 invitacions durant el darrer curs 05-06 a professors de l'Escola per donar conferències a altres universitats sobre la metodologia docent de l'EETAC.\nL'EETAC és el primer centre que va posar en marxa trets docents molt estesos actualment a altres centres de la mateixa Universitat, com ara l'avaluació global i continuada o un sistema d'ensenyament fonamentalment pràctic, molt lligat a les empreses que han estat clau per assolir resultats acadèmics altament positius. Així, un 80% dels estudiants que ingressen a l'EETAC aconsegueixen titular-se, i amb una durada mitjana dels estudis inferior a 4 anys. Més de la meitat dels titulats han realitzat estades a empreses o han completat els seus estudis en una universitat estrangera. Pel que fa a la inserció laboral dels recent titulats, la mitjana de temps necessari per a trobar feina se situa en menys de dos mesos. Avaluació continuada\nEl sistema d'ensenyament es basa en l'organització quadrimestral dels estudis i en el seguiment individualitzat de l'estudiant, facilitat per una bona relació professor/nombre d'estudiants (grups de 40/20 estudiants). L'avaluació continuada, que parteix de les activitats acadèmiques realitzades en una matèria, i l'avaluació curricular, que atén el rendiment global de l'estudiant, fan que el sistema fomenti el treball regular de l'estudiant al mateix temps que l'informa en tot moment del seu progrés acadèmic.\nLa qualitat en el sistema d'ensenyament fa que un alt percentatge d'estudiants (un 80%) superi la fase selectiva (primer curs) i que d'aquests, la pràctica totalitat acabin els seus estudis.\nA gairebé totes les assignatures de l'EETAC es potencia en major o menor grau el treball en grup.\nEl treball en grup és una relació entre estudiants que exigeix interdependència positiva (sentit de navegar o enfonsar-se junts), responsabilitat individual (cadascú ha de contribuir i aprendre), habilitats interpersonals (comunicació, confiança, lideratge, presa de decisions, i resolució de conflictes), i processament o autoavaluació de l'activitat del grup (reflectint que l'equip està funcionant bé i com funcionar millor).\nLa cooperació es duu a terme per acomplir objectius compartits. Dins d'activitats cooperatives els estudiants busquen resultats que són beneficiosos per si mateixos i beneficiosos per a tots els altres membres de grup. (més informació a http://www.co-operation.org/)\nL'enginyer tècnic aeronàutic ha de tenir una formació pràctica intensa i de qualitat per afrontar les seves tasques professionals. Conscients d'això, les classes de laboratori constitueixen aproximadament un 30% del total de crèdits, i les classes d'aplicació (típicament exercicis) constitueixen aproximadament un 20% del total de crèdits. Per tant el 50% del temps dedicat a la formació, és de contingut pràctic.\nA més, la participació dels estudiants en les activitats d'investigació o de transferència de tecnologia dels professors de l'Escola és molt elevada, i no només s'emmarca en el context del treball final de carrera sinó que durant els transcurs dels seus estudis un estudiant pot col·laborar amb grups d'investigació i reconèixer crèdits de lliure elecció per la seva activitat.\nJa des del primer curs dels seus estudis, l'enginyer tècnic aeronàutic utilitzarà amb solvència software especialitzat. Per exemple, a l'assignatura de Tecnologia Aeroespacial (TAE) els alumnes aprenen a utilitzar el programa Satellite ToolKit (STK) d'AGI per a càlculs de mecànica orbital:\nAprenentatge basat en projectes (PBL)\nL'aprenentatge basat en projectes (PBL) és una de les estratègies més importants per adaptar els estudis a l'Espai Europeu d'Ensenyament Superior (EEES), especialment en els aspectes relacionats amb un model d'aprenentatge centrat en l'estudiant. Els estudiants poden veure que cada tasca pot tenir més d'una solució, i que tenen llibertat d'escollir estratègies diferents, formant part del procés d'aprenentatge. Amb el PBL s'aconsegueix:\nMotivar més els alumnes, i aconseguir una implicació superior per part seva en el procés d'aprenentatge.\nUn escenari ideal per al desenvolupament d'activitats de caràcter professional, com el treball en grup, lideratge,...\nUn millor rendiment acadèmic, en termes de quantitat d'alumnes que acaben els estudis en el temps previst.\nEnsenyar amb metodologia de PBL permet als estudiants treballar cooperativament, millorant les seves habilitats de comunicació, col·laboració, planificació i autoavaluació (més informació a http://www.bie.org ).\nA l'EETAC s'han portat a terme nombroses experiéncies PBL, des d'algunes aïllades en assignatures de pocs crèdits fins a tot el pla d'estudis de segon cicle d'Enginyeria de Telecomunicació, que utilitza PBL com a principi organitzatiu bàsic.\nA més del treball en grup, també potenciem especialment altres habilitats transversals necessàries per exercir la professió i per tant molt valorades pel mercat de treball:\nTècniques de planificació: Aprendre a planificar la feina és fonamental per a un professional amb responsabilitats. La metodologia docent propia de l'EETAC, l'avaluació continuada i el treball en equip, fan necessari que l'alumne aprengui a planificar la seva activitat setmanalment. Per això disposa d'eines com el Campus Virtual i de tècniques de planificació que poden aprendre en assignatures de lliure elecció com Lideratge de grups I i Lideratge de grups II.\nTècniques de comunicació: En començar els estudis, a la fase selectiva, s'imparteix una assignatura obligatòria: Tècniques de Comunicació Oral i Escrita per potenciar aquestes habilitats. Especialment important és el domini de l'anglès. Per això en moltes assignatures la documentació està escrita en àngles, en algunes assignatures dels darrers cursos les classes s'imparteixen en anglès i s'incentiva especialment que els alumnes facin el seu projecte final de carrera en anglès.\nTècniques d'autoaprenentatge. En un context tecnològicament tan dinàmic com l'actual, l'enginyer ha de estar motivat i preparat per actualitzar el seus coneixements continuament. Conscients d'això, i a banda de moltes iniciatives encaminades a potenciar aquesta competència dins del context de cada assignatura, el Campus del Baix Llobregat oferta una assignatura: Com trobar i gestionar informació científica i tècnica per a l'elaboració de projectes\nAl Pla d'Estudis de les enginyeries tècniques s'inclou un període de pràctiques a empreses (entre 180 i 450 hores) obligatoris per als estudiants de Telecomunicació i optatiu per als d'Aeronàutica.\nL'EETAC té convenis amb més de 180 empreses i instituts d'investigació, que garanteixen una oferta constant on els estudiants poden escollir segons les seves preferències professionals.'\nEls estudiants poden adquirir aquesta experiència fent el Projecte Final de Carrera en una empresa o passant part d'un semestre treballant com a estudiant de suport en qualsevol de les empreses o departaments amb les quals l'EETAC té acords de col·laboració. Les ofertes s'actualitzen periòdicament en la intranet escolar i són visibles per a tots els estudiants i personal docent.\nAuquesta activitat es formalitza mitjançant un conveni que inclou el màxim nombre d'hores que un estudiant pot fer de pràctiques en empreses, el salari que l'estudiant hauria de rebre segons el seu perfil, el màxim nombre d'hores/setmana que un estudiant pot dedicar a la companyia, el que s'ha d'incloure en el pla de treball, etc.\nHavent finalitzat el període de pràctiques de l'estudiant, l'empresa i el tutor de l'estudiant realitzen un informe de valoració i un qüestionari que s'utilitza per assignar una qualificació a l'estudiant d'aquesta activitat.\nUn element important en la formació d'un estudiant és la possibilitat de fer estades en altres centres.\nL'enginyeria tècnica es divideix en 3 anys acadèmics amb un total 225 crèdits (un crèdit és equivalent a 10 hores de classe):\nCrèdits totals de d'assignatures troncals i obligatòries: 180\nCrèdits totals de lliure elecció: 22,5\nCrèdits totals optatius: 22,5\nL'organització dels estudis i per tant també la matrícula és quadrimestral. Cada any acadèmic es divideix en 2 quadrimestres, per la qual cosa un alumne que progressa normalment haurà de cursar-los seqüencialment. Aquests quadrimestres són etiquetats com 1A, 1B, 2A, etc. on el primer número indica el curs y la lletra fa referencia al primer o al segon quadrimestre.\nEls alumnes nous han de tenir present que el conjunt de totes les assignatures de primer curs (fase selectiva) són prerrequisit per a totes les altres i l'estudiant disposa de quatre quadrimestres per a superar el primer curs.\nVersió Imprimible Al quadre següent teniu el detall del pla d'estudis. (Cliqueu sobre el nom de l'assignatura per accedir a la informació acadèmica associada: temari, professors, etc.)\nHT: Hores setmanals de teoria\nCT: Crèdits de teoria\nHA: Hores setmanals d'aplicació\nCA: Crèdits d'aplicació\nHL: Hores setmanals de laboratori\nCL: Crèdits de laboratori\nFonaments Matemàtics I\nFonaments Físics de l'Enginyeria\nTècniques de Computació i Programació\nAerodinàmica i Mecànica de Vol\nNavegació Aèria, Cartografia i Cosmografia\nControl i Guiatge\nEnginyeria dels Sistemes de Navegació Aèria I\nEnginyeria dels Sistemes de Navegació Aèria II\nGestió de l'Espai Aeri\nOrganització, Explotació i Manteniment d'Aeroports\nFent un click a qualsevol quadre d'assignatura optativa o de lliure elecció es pot trobar actualitzada l'oferta d'assignatures que s'imparteixen en cada quadrimestre. Exemples d'assignatures optatives són:\nSistemes Electrònics per a Aplicacions Aviòniques\nTècniques Experimentals d'Aerofísica\nTècniques Experimentals d'Instrumentació i Comunicació Investigació Operativa\nMeteorologia Aplicada a l'Aeronavegació\nMicroprocessadors i Xarxes de Comunicacions a l'Aviònica\nSimulació A algunes d'aquestes assignatures optatives, per exemple a Sistemes Espacials, es fa ús el programa Satellite ToolKit (STK) d'AGI per a càlculs de mecànica orbital:\nPer completar la formació del nostre estudiantat també oferim assignatures de lliure elecció destinades a potenciar les seves competències professionals com poden ser:\nIntroducció a l'Operació d'una Aeronau Comercial\nCom trobar i gestionar informació científica i tècnica per a l'elaboració de projectes\nIntroducció al món del treball\nHistòria de l'Aeronàutica ...\nPots accedir a cursar aquesta titulació:\nDes del Batxillerat, modalitat de Tecnologia o Ciències de la Naturalesa i la Salut, un cop superades les proves d'accés a la universitat (PAU), per la via d'accés Cientificotècnica (Física i Matemàtiques) o la de Ciències de la Salut (Biologia i Química).\nHavent finalitzat algun dels Cicles Formatius de Grau Superior (CFGS) següents: Anàlisi i Control, Automoció; Construccions Metàl·liques; Desenvolupament de Productes Electrònics; Desenvolupament de Projectes d'Instal·lacions de Fluids, Tèrmiques i de Manutenció; Desenvolupament de Projectes Mecànics; Desenvolupament de Projectes Urbanístics i Operacions Topogràfiques; Desenvolupament i Aplicació de Projectes de Construcció; Fabricació de Productes Farmacèutics i Afins; Indústria Alimentària; Indústries de Procés de Pasta i Paper; Indústries de Procés Químic; Instal·lacions Electrotècniques; Manteniment Aeromecànic; Manteniment d'Aviònica; Manteniment d'Equips Industrials; Manteniment i Muntatge d'Instal·lacions d'Edifici i Procés; Navegació, Pesca i Transport Marítim; Plàstics i Cautxú; Producció Aqüícola; Producció per Fosa i Pulvimetal·lúrgia; Producció per Mecanització; Química Ambiental; Realització i Plans d'Obres; Sistemes de Regulació i Control Automàtics; Sistemes de Telecomunicacions i Informàtics; Supervisió i Control de Màquines i Instal·lacions del Vaixell.\nReconèixement de crèdits:\nSi has fet un cicle formatiu de grau superior (CFGS) dels que estan marcats en negreta de la llista de cicles que hi donen accés, pots consultar les taules de reconeixement de crèdits actualitzades en el següent enllaç:\nCursos introductoris de Física i Matemàtiques per a estudiants de Cicles Formatius de Grau Superior\nAccés per trasllat d'expedient als estudis d'Enginyeries Tècniques de l'EETAC: Si vens d'una altra titulació universitària, en aquests enllaços trobaràs les taules de convalidació automàtiques entre titulacios i més informació que et pot ser útil:\nTaules de convalidacions automàtiques\nFuturs estudiants de l'EETAC\nFuturs estudiants de la UPC\nEn aquest enllaç trobaràs informació important sobre:\nPla d'Estudis i prerequisits\nPráctiques a empreses


Key2SafeDriving, un dispositiu per conduir sense distraccions | colorblau\n15 de diciembre de 2008 - 17:58\nEnric Gabarró\t- 15 de diciembre de 2008 - 20:55\nAquest mètode penso que serà molt útil per evitar accidents de cotxe, però crec que molt poca gent estarà disposada a comprar-lo. Per evitar els accidents ho haurien de posar obligatori i aleshores si que seria útil. Respecte els telefons mòvils, segurament podran fer de tot en el futur i aquest només un petit avenç cap al mòvil del futur.\nMoré\t- 15 de diciembre de 2008 - 18:00\nPodeu veure aquest vídeo on s'observa com funciona el Key2SafeDriving. http://es.youtube.com/watch?v=GOqBfn7HdDo\n← La tecnología permite comunicarse y divertirse en el servicio\nLa dieta mediterrània suplementada amb nous reduïx un 13,7% el síndrome metabòlic →